П Р О Т О К О Л   №  6
от заседание на комисия “Бюджет и финанси”,
проведено на  12 февруари 2014 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Цветанка Тиганчева – ст. експерт – юрисконсулт.

При обсъжданията по точка 1 от дневния ред присъстваха:  Соня Найденова и Даниела Костова – членове на Комисия публична комуникация; Мария Кузманова и Юлия Ковачева - членове на Комисията „Професионална квалификация, информационни технологии и статистика”; Елка Атанасова и Магдалена Лазарова – членове на Комисия съдебна администрация.

От администрацията на ВСС присъстваха: Силвия Илиева – и.д. главен секретар на ВСС, Светла Иванова – директор на дирекция „ПК”, Валери Михайлов – директор на дирекция „ИС” и Светослав Неделчев – гл. експерт комп специалист.

1. ОТНОСНО: Извлечение от протокол № 5/05.02.2014 г. на Комисия „Бюджет и финанси” относно предложение за провеждане на съвместно заседание с КСА, КПКИТС и КПК за обсъждане на предложението за излъчване на заседанията на ВСС в Интернет.
След обсъждане и дебати се прие следното

Р Е Ш Е Н И Е :

Да се направи пробен запис на заседанието на ВСС, което ще се проведе на 06.03.2014 г.

2. ОТНОСНО: Решение на Министерския съвет № 57/04.02.2014 г. за бюджетната процедура за 2015 г.

Комисия „Бюджет и финанси”
Р Е Ш И :

Приема за сведение Решение на Министерския съвет № 57/04.02.2014 г. за бюджетната процедура за 2015 г.

3. ОТНОСНО: Корекция на бюджета на съдебната власт за 2013 г. на основание писмо с вх. № 04-01-002/05.02.2014 г. на Министерство на финансите във връзка с осигуряване на средства за изпълнение на сключени договори между органи на съдебната власт и МТСП, Дирекция „Бюро по труда” – по програма „Заетост и професионално обучение на хора с трайни увреждания”.
Комисия „Бюджет и финанси”
Р Е Ш И :

Предлага на ВСС да приеме следното решение:
1. УТВЪРЖДАВА промени по бюджета на съдебната власт за 2013 г. на основание писмо с вх. № 04-01-002/05.02.2014 г. на Министерство на финансите, както следва:
1.1. УВЕЛИЧАВА ТРАНСФЕРИТЕ (СУБСИДИИ) - НЕТО с ....
в т.ч. по показатели и подпоказатели, както следва:
Трансфери (субсидии, вноски) между бюджетни сметки (нето) с ....
Трансфери от МТСП по програми за осигуряване на заетост (+) с ....
1.2. УВЕЛИЧАВА РАЗХОДИТЕ ОБЩО с ....
в т.ч. по показатели:
Текущи разходи с ....
Персонал с ....
2. УВЕЛИЧАВА бюджетната сметка на Висш съдебен съвет за 2013 г. по § 02-00 „Други възнаграждения и плащания на персонала” с ....
Средствата са за сметка на предоставения допълнителен трансфер по бюджета на съдебната власт в размер на ....., съгласно писмо на Министерство на финансите с изх. № 95-00-226/30.12.2013 г. /вх. № 04-01-002/05.02.2014 г./

Корекции на бюджетните сметки на органи на съдебната власт за 2014 г.

4. ОТНОСНО: Искане от административния ръководител на Окръжен съд гр. Добрич за осигуряване на допълнителни средства по бюджета на съда за 2014 г.
Комисия „Бюджет и финанси”
Р Е Ш И :

1. ДАВА СЪГЛАСИЕ за сключване на договор за плащане на задължения по договор за външна услуга с предмет: „администриране на хардуерни устройства и софтуерни приложения”.
2. ВЪЗЛАГА на дирекция „Финанси и бюджет” да предложи на ВСС корекция по бюджетната сметка на Окръжен съд гр. Добрич след утвърждаване на бюджетните сметки на органите на съдебната власт за 2014 г. с .....

5. ОТНОСНО: Искане от административния ръководител на Окръжен съд гр. Пазарджик за осигуряване на средства за изплащане на обезщетение с правно основание ЗОДОВ, за което ПРБ и ОС Пазарджик са солидарно отговорни.
Комисия „Бюджет и финанси”
Р Е Ш И :

С решение по т. 5 от Протокол № 4/29.01.2014 г. на Комисия „Бюджет и финанси” е изразила становище относно възстановяването на суми на Прокуратурата на Република България от органи на съдебната власт, които са солидарни длъжници за изплатени суми по изпълнителни листове през 2013 г.

6. ОТНОСНО: Искане от административния ръководител на Окръжен съд гр. Силистра за осигуряване на средства за изплащане на ЧСИ-субсидирани такси.
Комисия „Бюджет и финанси”
Р Е Ш И :

1. ДАВА СЪГЛАСИЕ Окръжен съд гр. Силистра да извърши разход в размер на .... на основание чл. 81, ал. 1 от ЗЧСИ за изплащане на дължима сума на ЧСИ-субсидирани такси.
2. ВЪЗЛАГА на дирекция „Финанси и бюджет” да предложи на ВСС корекция по бюджетната сметка на Окръжен съд гр. Силистра, след утвърждаване на бюджетните сметки на органите на съдебната власт за 2014 г. 

7. ОТНОСНО: Искане от административния ръководител на Окръжен съд гр. Сливен за осигуряване на средства за изплащане на изпълнителен лист и законната лихва върху сумата.

Комисия „Бюджет и финанси”
Р Е Ш И :

1. ДАВА СЪГЛАСИЕ Окръжен съд гр. Сливен да извърши разход в размер на .... за изплащане на задължение по изпълнителен лист.
2. ВЪЗЛАГА на дирекция „Финанси и бюджет” да предложи на ВСС корекция по бюджетната сметка на Окръжен съд гр. Сливен, след утвърждаване на бюджетните сметки на органите на съдебната власт за 2014 г. 

8. ОТНОСНО: Искане от административния ръководител на Софийски районен съд за осигуряване на средства за закупуване на 35 бр. гербове.
Комисия „Бюджет и финанси”
Р Е Ш И :

Препоръчва на административния ръководител на Софийски районен съд да извърши разхода за закупуване на гербове за 35 съдебни зали, находящи се в сградата на бул. „Цар Борис III” № 54 в рамките на целево отпуснатите с ПМС 146/11.07.2013 г. ....., които ще бъдат заложени по бюджета на съда за 2014 г.

9. ОТНОСНО: Писмо от председателя на Софийски районен съд с приложена справка за необходимото оборудване – компютърна техника, комуникационно оборудване, звукозаписна техника, автоматизирани точки за достъп, необходимо за осъществяване на дейността на Софийския районен съд в сградата на бул. „Цар Борис III” № 54.

Комисия „Бюджет и финанси”
Р Е Ш И :

ПРЕПРАЩА по компетентност на комисия „Професионална квалификация, информационни технологии и статистика” на ВСС писмо от Софийски районен съд с вх. № 11-07-128/29.01.2014 г., с искане за изразяване на становище относно необходимостта от закупуване на посоченото оборудване – компютърна техника, комуникационно оборудване, звукозаписна техника, автоматизирани точки за достъп.

10. ОТНОСНО: Искане от административния ръководител на Районен съд гр. Белоградчик за осигуряване на средства за закупуване и годишен абонамент на програмен продукт JES за деловодството на СИС.

Комисия „Бюджет и финанси”
Р Е Ш И :

ПРЕПРАЩА по компетентност на комисия „Професионална квалификация, информационни технологии и статистика” на ВСС писмо от Районен съд гр. Белоградчик с вх. № 11-07-162/06.02.2014 г., с искане за изразяване на становище от необходимостта за закупуване на програмен продукт JES за деловодството на СИС.

11. ОТНОСНО: Решения на комисия “Професионална квалификация, информационни технологии и статистика” по т. 2 и т. 3 от протокол № 3/21.01.2014 г.
Комисия „Бюджет и финанси”
Р Е Ш И :

Връща преписката на комисия „Професионална квалификация, информационни технологии и статистика” за изразяване на становище относно възможността органите на съдебната власт, ползващи СУСД на Лайф Софт ЕООД, да преминат към ползването на подобна система с по-ниска абонаментна цена.
Предвид ограничените финансови средства по бюджета на съдебната власт за 2014 г., в случай, че е невъзможно ползването на друга система за управление на съдебните дела, да бъдат договорени цени за абонамент с Лайф Софт ЕООД, съпоставими с тези за другите системи – АСУД, САС, EMSG.

12. ОТНОСНО: Искане от административния ръководител на Районен съд гр. Нови пазар за осигуряване на допълнителни средства за изплащане на парична награда на държавен съдебен изпълнител, във връзка с издадена заповед от Министъра на правосъдието.

Комисия „Бюджет и финанси”
Р Е Ш И :

1. ОТЛАГА вземането на решение, след утвърждаване на бюджетните сметки на органите на съдебната власт за 2014 г.
2. ВЪЗЛАГА на дирекция „Финанси и бюджет” да предложи решение на ВСС след изготвяне на бюджетните сметки на органите на съдебната власт за 2014 г.

Разни.

13. ОТНОСНО: Одобряване на Списък за планирани обществени поръчки за 2014 г. на ВСС.

Комисия „Бюджет и финанси”
Р Е Ш И :

Предлага на ВСС да приеме следното решение:
ОДОБРЯВА Списък за планирани обществени поръчки за 2014 г. на ВСС (Приложение № 2), съгласно изискванията на чл. 11, ал. 6 от Вътрешните правила за възлагане на обществени поръчки във ВСС.

14. ОТНОСНО: Писмо от председателя на Върховен административен съд, с молба за становище относно изплащането на обезщетение на осн. чл. 225, ал. 4 от ЗСВ на повторно освободен съдия.

Комисия „Бюджет и финанси”
Р Е Ш И :

ПРЕПРАЩА писмо от председателя на Върховен административен съд на Комисия по правни въпроси, за изразяване на становище. 

15. ОТНОСНО: Доклад от Елисавета Илиева - Н-к отдел „Счетоводство и методология”, той и Главен счетоводител на ВСС относно възстановяване по набирателната сметка на Районен съд гр. Пловдив сума. 

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ ВСС да възстанови сума в размер на .... по набирателната сметка на Районен съд гр. Пловдив.

16. ОТНОСНО: Предложение от председателя на Районен съд гр. Каварна за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Каварна да премине към обслужване по чл. 4, ал. 1 от Закона за ограничаване на плащанията в брой  с 4 /четири/ броя ПОС терминални устройства за обслужване на приходите от такси и набирателната сметка.
2. УКАЗВА на упълномощените лица да уведомят обслужващата банка на Районен съд гр. Каварна, във връзка с искането им за монтиране на четири ПОС терминални устройства, при спазване изискванията на т. 24 от ДДС № 02/08.03.2012 г.

17. ОТНОСНО: Искане от административния ръководител на Районен съд гр. Благоевград за отпускане на средства по бюджетната сметка на съда.
Комисия „Бюджет и финанси”
Р Е Ш И :

Дава възможност на административния ръководител на Районен съд гр. Благоевград да конкретизира искането си и допълни преписката с изпълнителния лист. 

18. ОТНОСНО: Сключване на договор за предоставяне на услугата „Колокиране на комуникационно оборудване и поддръжка на уеб сървър” с „БГ УАН” ООД.
Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на  .... без ДДС като се сключи договор за „Колокиране на комуникационно оборудване и поддръжка на уеб сървър” за срок от една година и се съобрази клаузата за плащането на цената с препоръката на Сметна палата. 
Предлага на ВСС да приеме следното решение:
1. Да се сключи договор с „БГ УАН” ООД за предоставяне на услугата „Колокиране на комуникационно оборудване и поддръжка на уеб сървър” за срок от 1 (една) година.
2. Възлага на Соня Найденова – представляващ Висшия съдебен съвет изпълнението по т. 1.

19. ОТНОСНО: Молба вх. № 94-00-083/27.01.2014 г. от ........ за изплащане на присъдени с изпълнителен лист суми.
Мотиви: Налице е годен изпълнителен титул, сумите по който подлежат на изплащане.

Комисия „Бюджет и финанси”
Р Е Ш И :

ДАВА СЪГЛАСИЕ да бъдат изплатени сумите по изпълнителен лист от 07.01.2014 г. издаден от Административен съд София-град по влязло в сила решение по адм.д. № 5283/2012 г. по описа на АССГ.

20. ОТНОСНО: Доставка на горива за отопление на органите на съдебната власт за 2014 г., във връзка с решение на КБФ по протокол № 5/05.02.2014 г.
Комисия „Бюджет и финанси”
Р Е Ш И :

Във връзка с решение по т. 21 от протокол № 5/05.02.2014 г. на комисия „Бюджет и финанси” на ВСС, указва на административните ръководители на органите на съдебната власт, да закупуват гориво само за периода януари-март 2014 г., поради предстоящо обявяване на обществена поръчка за централна доставка на дизелово гориво за отопление.

21. ОТНОСНО: Писмо от Сиела Норма АД с вх. № 97-00-060/03.02.2014 г. относно едногодишен абонамент на съдилищата за изданието Бюлетин на ВКС.

Комисия „Бюджет и финанси”
Р Е Ш И :

1. Абонаментът за изданието Бюлетин на ВКС за 2014 г. да се извърши по преценка на административните ръководители на съдилищата в рамките на бюджетните им сметки за 2014 г., които ще бъдат утвърдени в срока по чл. 2, ал. 7 от Закона за държавния бюджет на Република България за 2014 г.
2. Решението на комисия „Бюджет и финанси” да се изпрати на председателя на ВКС, до председателите на съдилищата и до Сиела Норма АД.

22. ОТНОСНО: Извлечение от протокол № 6/04.02.2014 г. от заседание на Комисията по предложенията и атестирането на ВСС относно техническото обезпечаване на членовете на комисията.

Комисия „Бюджет и финанси”
Р Е Ш И :

Приема за сведение решение на Комисията по предложенията и атестирането на ВСС по протокол № 6/04.02.2014 г., д.т. 29., което да бъде включено в Списъка за планираните обществени поръчки за 2014 г. 
В Списъка за планираните обществени поръчки за 2014 г. на ВСС да бъде включено закупуването на още 15 броя преносими компютри за нуждите на останалите членове на ВСС.

23. ОТНОСНО: Доклад на ЕС за борба с корупцията (Приложение за България), изпратен от комисия „Международна дейност”, за сведение.

Комисия „Бюджет и финанси”
Р Е Ш И :

Приема за сведение доклада на ЕС за борба с корупцията.

24. ОТНОСНО: Извлечение от протокол № 5/05.02.2014 г. от заседание на комисия „Международна дейност” относно командироване на Елга Венелинова Цонева – председател на Административен съд гр. Русе за участие във втората работна среща на проектния екип „Стандарти 4 – разпределение на делата и съществуващи гаранции” на Европейската мрежа на съдебните съвети, която ще се проведе на 17 и 18 февруари 2014 г. в гр. Варшава, Полша.
Комисия „Бюджет и финанси”
Р Е Ш И :

1. НЕ ВЪЗРАЗЯВА да бъде командирована Елга Венелинова Цонева – председател на Административен съд гр. Русе за участие във втората работна среща на екипа по проект „Стандарти 4 – разпределение на делата и съществуващи гаранции” на Европейската мрежа на съдебните съвети, за периода 16-19 февруари 2014 г. в гр. Варшава, Полша.
2. Разходите за пътни, нощувки, дневни и медицинска застраховка за посочения период, съгласно Наредбата за служебните командировки и специализации в чужбина, са за сметка на Висшия съдебен съвет. 
Пътуването ще се извърши със самолет по маршрута Букурещ – Виена – Варшава – Букурещ.

25. ОТНОСНО: Писма от председателя на Окръжен съд гр. Пазарджик с вх. № 11-06-075/07.02.2014 г. и № 11-06-075/11.02.2014 г. с молба за мнение и указания относно приемането на работата, отчетена с посочените месечни отчети на ръководителя на екипа на проекта да се извърши в един по-късен момент, когато са представени или приемането им е можело да бъде извършено единствено към датата на съставянето им.

Комисия „Бюджет и финанси”
Р Е Ш И :

ПРЕПРАЩА писмата от председателя на Окръжен съд гр. Пазарджик с вх. № 11-06-075/07.02.2014 г. и № 11-06-075/11.02.2014 г. на Ръководителя на УО на ОПАК, по компетентност.

ДОПЪЛНИТЕЛНИ ТОЧКИ:

26. ОТНОСНО: Заявление за достъп до обществена информация от Доротея Григорова  журналист от в. „Сега” с рег. № 7/10.02.2014 г., и проект на отговор.                        
Комисия „Бюджет и финанси”
Р Е Ш И :

ИЗРАЗЯВА положително становище по заявление на Доротея Григорова – журналист от в. „Сега” за получаване на достъп до обществена информация с рег. № 7/10.02.2014 г., като намира искането за допустимо и основателно.
ОДОБРЯВА проект на изготвена справка /информация/ до Доротея Григорова – журналист от в. „Сега” за обслужващите банки на органите на съдебната власт.
ИЗПРАЩА решението на комисията, ведно със справката, на отговорното лице по ЗДОИ за предприемане на действия по реда на раздел ІV, т. 1 от Вътрешните правила за достъп до обществена информация във ВСС.

27. ОТНОСНО: Възлагане на одитен ангажимент на осн. чл. 8 от ЗВОПС и чл. 50, т. 6 от ПОДВССНА.

Комисия „Бюджет и финанси”
Р Е Ш И :

Предлага на ВСС да приеме следното решение:
На осн. чл. 8 от ЗВОПС и чл. 50, т. 6 от ПОДВССНА ВЪЗЛАГА одитен ангажимент за консултиране с цел: Предоставяне на мнение относно състоянието на СФУК в структурните звена на администрацията на ВСС.

29. ОТНОСНО: Включване на допълнителни точки към обявения дневен ред за заседанието на ВСС на 13.02.2014 г.

Комисия „Бюджет и финанси”
Р Е Ш И :

Предлага на ВСС следните допълнителни точки към обявения дневен ред за заседанието на 13.02.2014 г.

1. Предложения за отпускане на помощи от централизираните средства на фонд СБКО.

30. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.

Комисия „Бюджет и финанси”
Р Е Ш И :

ПРЕДЛАГА в проекта на дневен ред за следващото заседание на Висшия съдебен съвет след 13.02.2014 г. да бъдат включени следните проекти на решения:

1. Корекция на бюджета на съдебната власт за 2013 г. на основание писмо с вх. № 04-01-002/05.02.2014 г. на Министерство на финансите във връзка с осигуряване на средства за изпълнение на сключени договори между органи на съдебната власт и МТСП, Дирекция „Бюро по труда” – по програма „Заетост и професионално обучение на хора с трайни увреждания”.

2. Разни.

2.1. Одобряване на Списък за планирани обществени поръчки за 2014 г. на ВСС.
2.2. Проект на решение относно възстановяване по набирателната сметка на Районен съд гр. Пловдив сума. 
2.3. Сключване на договор за предоставяне на услугата „Колокиране на комуникационно оборудване и поддръжка на уеб сървър” с „БГ УАН” ООД.
2.4. Възлагане на одитен ангажимент на осн. чл. 8 от ЗВОПС и чл. 50, т. 6 от ПОДВССНА.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ